Ανέληψη (Λεύκες Πάρου)

Η Ανέληψη είναι περιοχή δυτικά του οικισμού Λεύκες Πάρου. Συγκεκριμένα βρίσκεται νότια τής περιοχής Απάτι ενώ στα βόρεια βρίσκεται η περιοχή Λειβάδα. Ο ορεινός όγκος των Αγίων Πάντων (όρος Μάρπησσα) υψώνεται στα δυτικά ενώ ανατολικά έχει άνοιγμα με θέα στην Νάξο και στο Αιγαίο πέλαγος.   Η απόσταση από το χωριό Λεύκες είναι περίπου 1 χιλιόμετρο.  Η ονομασία προέρχεται από παράφραση στην τοπική διάλεκτο των Λευκών, του όρου Ανάληψη.  Την ονομασία η περιοχή την οφείλει στο ξωκλήσι της Ανάληψης στην κορυφή του Λόφου. Είναι περιοχή με μακραίωνη ιστορία που έφθασε στις μέρες μας από τις διηγήσεις των παλαιότερων κατοίκων των Λευκών. Σαν σημαντική, αναφέρεται η ύπαρξη μονής αφιερωμένης στην Ανάληψη του Χριστού η οποία καταστράφηκε και κάηκε στα μέσα του 16ου αιώνα κατά την διάρκεια των επιδρομών του Μπαρμπαρόσα.  Ερείπια θεμελίων όπως και βοηθητικών κατασκευών σώζονται πέριξ του ιερού ναού. Ο ερειπωμένος ναός αναστηλώθηκε την δεκαετία του 1990.  Η περιοχή είναι κατάφυτη από ελαιόδενδρα, ρίγανη, θυμάρι και πολλά βοσκοτόπια.

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 25.202359, 37.058705 ]
      }
    }
  ]
}

Παραπομπές 

Γεωγραφία της Πάρου